ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดสมุทรสาครฉบับที่๘๘ (พ.ศ. ๒๕๕๑)เรื่องการกำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด ๔ จังหวัดสมุทรสาครสายที่๘๓๒๘ สมุทรสาคร-ศาลพันท้ายนรสิงห์ เป็นสมุทรสาคร-การเคหะแห่งชาติธนบุรี[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดสมุทรสาครฉบับที่ ๗๖ (พ.ศ. ๒๕๔๘) ลงวันที่ ๒๐ กันยายน ๒๕๔๘ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๔จังหวัดสมุทรสาคร สายที่ ๘๓๒๘ สมุทรสาคร-ศาลพันท้ายนรสิงห์ ให้มีรายละเอียดเส้นทางแยกช่วงสมุทรสาคร-บ้านไร่(ท่าเรือคลองมหาชัย) สมุทรสาคร-ท่าเรือบ้านโคกขาม-สารินซิตี้และสมุทรสาคร-ท่าเรือบ้านโคกขาม-วัดบ้านไร่เจริญผล ขึ้น นั้นคณะกรรมการควบคุมการขนส่งทางบกประจำจังหวัดสมุทรสาครได้พิจารณาเห็นสมควรให้ปรับปรุงรายละเอียดเส้นทางดังกล่าวฉะนั้น อาศัยอำนาจตามความในมาตรา ๒๐ (๑)แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกประจำจังหวัดสมุทรสาคร ในการประชุมครั้งที่๒/๒๕๕๐ เมื่อวันที่ ๙ มีนาคม ๒๕๕๐ และครั้งที่ ๓/๒๕๕๐ เมื่อวันที่ ๑๑ พฤษภาคม ๒๕๕๐และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่๑๐/๒๕๕๑ เมื่อวันที่ ๓ มิถุนายน ๒๕๕๑ จึงให้กำหนด (ปรับปรุง) รายละเอียดเส้นทางรถโดยสารประจำทางหมวด ๔ จังหวัดสมุทรสาคร สายที่ ๘๓๒๘ สมุทรสาคร-ศาลพันท้ายนรสิงห์ เป็น สมุทรสาคร-การเคหะแห่งชาติธนบุรีโดยให้ใช้รายละเอียดเส้นทางดังต่อไปนี้ คือสายที่ ๘๓๒๘ สมุทรสาคร-การเคหะแห่งชาติธนบุรีเริ่มต้นจากสถานีขนส่งผู้โดยสารจังหวัดสมุทรสาครไปตามทางหลวงพิเศษหมายเลข ๓๕ (ถนนพระรามที่ ๒) ผ่านมหาชัยเมืองใหม่วัดพันท้ายนรสิงห์ แสมดำ แยกวงแหวนรอบนอก ไปสุดเส้นทาง ณสถานที่จอดรถโดยสารประจำทางบริเวณการเคหะแห่งชาติธนบุรีช่วงสมุทรสาคร-ศาลพันท้ายนรสิงห์เริ่มต้นจากสถานีขนส่งผู้โดยสารจังหวัดสมุทรสาคร ไปตามทางหลวงพิเศษหมายเลข ๓๕(ถนนพระรามที่ ๒) ผ่านมหาชัยเมืองใหม่ กลับรถที่สะพานกลับรถ กม. ๑๔+๕๐๐ถึงวัดพันท้ายนรสิงห์ แยกขวาไปตามทางหลวงชนบทหมายเลข สค. ๒๐๐๔ ข้ามสะพานสนามไชยแยกซ้ายไปตามถนนองค์การบริหารส่วนตำบลพันท้ายนรสิงห์ถึงหมู่บ้านวิเศษสุขแล้วกลับตามเส้นทางเดิม แยกซ้ายไปตามทางหลวงชนบทหมายเลข สค.๒๐๐๔ ผ่านวัดบ้านไร่เจริญผล วัดบ้านโคก ไปสุดเส้นทาง ณสถานที่จอดรถโดยสารประจำทางบริเวณศาลพันท้ายนรสิงห์ช่วงสมุทรสาคร-บ้านไร่(ท่าเรือคลองมหาชัย) เริ่มต้นจากสถานีขนส่งผู้โดยสารจังหวัดสมุทรสาครไปตามทางหลวงพิเศษหมายเลข ๓๕ (ถนนพระรามที่ ๒) ผ่านมหาชัยเมืองใหม่ถึงทางแยกไปบ้านไร่ แยกขวาไปตามทางหลวงชนบท ไปสุดเส้นทาง ณสถานที่จอดรถโดยสารประจำทางบ้านไร่ (ท่าเรือคลองมหาชัย)ช่วงสมุทรสาคร-ท่าเรือบ้านโคกขาม-สารินซิตี้เริ่มต้นจากสถานีขนส่งผู้โดยสารจังหวัดสมุทรสาคร ไปตามทางหลวงพิเศษหมายเลข ๓๕(ถนนพระรามที่ ๒) ผ่านมหาชัยเมืองใหม่ ถึงทางแยกไปบ้านโคกขาม แยกขวาไปตามทางหลวงชนบทหมายเลขสค. ๔๐๐๖ (บ้านคอกควาย-บ้านโคกขาม) ผ่านสถานีรถไฟบ้านคอกกระบือ ข้ามคลองมหาชัยแยกขวาไปตามทางหลวงชนบทหมายเลข สค. ๓๐๑๙ (สายบ้านปากคลองโคกขาม-บ้านไร่)ไปสุดเส้นทาง ณ สถานที่จอดรถโดยสารประจำทางหมู่บ้านสารินซิตี้ช่วงสมุทรสาคร-ท่าเรือบ้านโคกขาม-วัดบ้านไร่เจริญผลเริ่มต้นจากสถานีขนส่งผู้โดยสารจังหวัดสมุทรสาคร ไปตามทางหลวงพิเศษหมายเลข ๓๕(ถนนพระรามที่ ๒) ผ่านมหาชัยเมืองใหม่ ถึงทางแยกไปบ้านโคกขามแยกขวาไปตามทางหลวงชนบทหมายเลข สค. ๔๐๐๖ (บ้านคอกควาย-บ้านโคกขาม)ผ่านสถานีรถไฟบ้านคอกกระบือ ข้ามคลองมหาชัย แยกซ้ายไปตามทางหลวงชนบทหมายเลข สค.๓๐๑๙ (สายบ้านปากคลองโคกขาม-บ้านไร่) ไปสุดเส้นทาง ณ สถานที่จอดรถโดยสารประจำทางบริเวณวัดบ้านไร่เจริญผลประกาศณ วันที่ ๗ กรกฎาคม พ.ศ. ๒๕๕๑วีระยุทธเอี่ยมอำภาผู้ว่าราชการจังหวัดสมุทรสาครประธานกรรมการควบคุมการขนส่งทางบกประจำจังหวัดสมุทรสาครปริยานุช/ผู้จัดทำ๑๑มีนาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๒๓ ง/หน้า ๒๕๘/๕ มีนาคม ๒๕๕๒